3.3.2019 Na úvod malé opakovanie

1. **Ako Ježiš ukázal, že miluje aj hriešnikov?** (Ktorá odpoveď je najvýstižnejšia?)

a.) Hovoril im o Božej láske a odpúšťal im hriechy.

b.) Uzdravoval ich z chorôb.

c.) Hovoril im o stvorení sveta a človeka.

**Je dôležité zapamätať si:** Všetci hriešnici, ktorí naprávajú zlo, ktoré urobili a ľutujú, že to urobili, sú na ceste k odpusteniu. Ak milujú Boha a blížnych, Pán im ponúka odpustenie. Pokrsteným Pán Ježiš pripravil na odpustenie sviatosť zmierenia.

1. **Kedy nám teda Ježiš odpúšťa hriechy?**

(Keď ľutujeme a chceme sa ...)

**Preopakujme a prehĺbme si poznanie, skúsenosť i čnosť (to je schopnosť, ktorá sa posilňuje a rozvíja pravidelným používaním):**

1. **Čo je to svedomie?**

Je to Boží hlas v srdci človeka, ktorý nám pomáha správne posúdiť ľudský skutok, či je dobrý, alebo zlý.

Svedomie pomáha človeku dosiahnuť plnosť dobra, pre ktoré je stvorený. Plný život dobra vieme dosiahnuť iba s Bohom a to v nebi. Teda svedomie nás v živote na zemi vedie do neba (ako dobrá a bezpečná navigácia ☺). Je aj dobrým vychovávateľom, ktorý nás učí žiť v láske s Bohom a ľuďmi.

1. **Ako ho mám používať? (Toto sme sa prakticky učili od minulého stretka, išlo to?)**

- Mám ho počúvať a chrániť. Aby to fungovalo, potrebujem si pravidelne vytvoriť ticho, aby som ho vedel rozpoznať medzi mnohými hlasmi (podnetmi a pocitmi), ktoré ma vyrušujú. Konaním zla sa svedomie otupuje.

- Mám si spytovať svedomie každý večer pri večernej modlitbe, tak že sa rozpamätám na to, čo som cez deň urobil. Ak to bolo dobré, tak za to ďakujem. Ak to bolo zlé, tak to potrebujem oľutovať a napraviť. **Niekedy potrebujem aj pomoc iných**.

1. **Čo znamená, byť spasený?**

- Zachránený pre nebo. Je to záchrana z hriechu a večného nešťastia.

1. **Kto ma môže spasiť?**

- Iba Ježiš.

1. **Ako mám spolupracovať so Spasiteľom?**

- Počúvam Ho, žijem podľa Jeho slov a rozvíjam s ním priateľstvo.

1. **Koho Ježiš nemôže zachrániť?**

- Iba toho, kto **ne**chce ľutovať a napraviť zlo, ktoré urobil.

**Téma: odpustenie a sviatosť zmierenia**

***(Deti si môžu na stretku prečítať, alebo aj zahrať príbeh. A potom skúsia nájsť a naučiť sa správne odpovede)***

**Prečítaj si príbeh o Márnotratnom synovi (Lk 15, 17-19)**

1. **Čo urobil zlé syn, ktorý odišiel od otca**? (Tu sú správne odpovede až dve. Ktoré?)

a.) nechcel byť so svojim otcom – preto od neho odišiel aj s majetkom, ktorý mal zdediť, hoci ešte nebol čas na dedenie.

b.) majetok premárnil (nevážil si ho, lebo ho premárnil ho v zábave a v hriechoch).

c.) zobral si málo peňazí a preto sa nemohol dostatočne baviť.

1. **Čo urobil márnotratný syn, aby mu otec odpustil?**
2. Vrátil sa k svojmu otcovi a prosil o odpustenie.
3. Hanbil sa čo urobil, ale hriechy neoľutoval.
4. Naliehal na otca, že mu musí odpustiť, lebo je jeho synom.
5. **Čo máme urobiť, ak chceme, aby nám vo sviatosti zmierenia bolo odpustené?**
6. Stačí, keď sa vyspovedáme.
7. Spytovať si svedomie a ľutovať, že sme spáchali hriechy, dať si silné predsavzatie (polepšiť sa), vyspovedať sa vykonať nápravu (v čom môžem) k tomu patrí aj skutok pokánia (zadosťučinenia).
8. Poslať rodičov, aby sa prihovoril za nás u Boha.
9. **Kto pácha hriech?**
10. Len tí druhí.
11. Ten, kto vedome a dobrovoľne poruší božie, alebo cirkevné prikázanie (poznáš ich?)
12. Zlý duch.
13. **Čím sa môžeme dopustiť hriechu?**
14. Nemôžeme sa dopustiť hriechu, lebo sme boli pokrstení.
15. Svojimi myšlienkami, slovami, skutkami a aj zanedbávaním dobra.
16. Hriech už nejestvuje, lebo ho Ježiš zničil svojou smrťou.
17. **Sú všetky hriechy rovnaké?**
18. Áno
19. Nie. Lebo sú ťažké = smrteľné a všedné=ľahké (alebo zraňujúce)
20. Všetky hriechy sú ľahké
21. **Čo je to sviatosť zmierenia?**
22. To je keď sa zmierime s rodičmi, súrodencami a kamarátmi.
23. Je to sviatosť, v ktorej nám Boh odpúšťa prostredníctvom kňaza.
24. Je to znak kríža s popolom, ktorým nás kňaz označí na popolcovú stredu.
25. **Ako sa máme spovedať?**
26. Spovedať sa máme niekedy dlho a niekedy krátko.
27. Spovedať sa máme iba vtedy, keď rodičia zistia, že sme urobili niečo zlé.
28. Spovedať sa máme úplne, úprimne a zreteľne.
29. **Kedy sa spovedáme postačujúco – teda úplne?**
30. Keď vyznáme všetky smrteľné hriechy na ktoré si pamätáme, povieme ich počet a dôležité okolnosti.
31. Keď máme pri sebe modlitebnú knižku a napísané hriechy.
32. Iba vtedy, keď na sv. spoveď čaká málo ľudí.
33. **Čo máme robiť, ak sme zabudli vo sviatosti zmierenia niečo vyznať?**
34. Vrátiť sa ešte raz na sv. spoveď.
35. Musíme to povedať pri najbližšej spovedi.
36. Stačí sa iba pomodliť.

**11) Čo máme robiť, ak sme naschvál (napr. z hanby, alebo zo strachu) zatajili ťažký teda smrteľný hriech?**

a.) Nič sa nedeje, lebo kňaz nemusí všetko vedieť

b.)Spoveď je neplatná a svätokrádežná, preto ju musíme celú znova zopakovať a znova sa vyspovedať.

c.) Počkať, kým na hriech znovu zabudneme.

**Kedy sa mám prvý krát vyspovedať?**

**Súťaž** (prvá časť súťaže o Božom Slove):

**Napíš doma na papier so svojim menom 3 odpovede a prines ich na budúce stretnutie 7.4. alebo na 1.sv.spoveď:**

**Prečítajte si doma príbehy z evanjelia (podľa súradníc) a napíš správne odpovede:**

1. **O Zachejovi *Lk 19, 1-10***

**Skús napísať, čo urobil Zachej, aby mu boli odpustené hriechy:**

**.....**

1. **O hriešnej žene v dome farizeja Lk 7, 37-50**

*Pokús sa doplniť:*

**„Odpúšťajú sa jej mnohé .............., lebo veľmi..............**

1. **O hriešnici, ktorú chceli ukameňovať Jn 8,3-11**

**„Kto je z vás bez ............................, nech prvý hodí kameňom.“**

V tieto piatky cez pôst bude kňaz k dispozícii od **14:30 do 17:00 u saleziánov:**

**15.3. pre ostatné školy; 29.3. pre ZŠ na V. Javorku; 5.4. pre ZŠ na Jarnej,**

**22.3. pre Bánovú v kostole v Bánovej,**

Ak by niekto nemohol v spomínaný termín, nech sa dohodne s p. farárom cez mail.

**Malá rekapitulácia, čo rozvíjať a nezabudnúť:**

- Porozumieť a vedieť pracovať na zmierení s Bohom i ľuďmi, dobre sa pripraviť na 1. sviatosť zmierenia.

- Nezabúdať **pri večernej modlitbe na spytovanie svedomia**.

- **Pozrite si a zapíšte si, kedy má vaša skupina dátum na 1. sv. spoveď. Dobre sa pripravte a príďte. Deti dostanú potvrdenie, na základe ktorej im vystavíme pamiatku na ich 1. sviatosť zmierenia.**

- Nezabudnite napísať **tri odpovede do súťaže** a priniesť na 1.svätú spoveď (najneskôr do budúceho stretka).

- Dobre **využiť pôstne obdobie na prípravu** pre dar Veľkej Noci – tu je pomôcka:

**Užitočné info na pôstne obdobie – čo robiť – v príprave na Veľkú Noc (na najväčší Dar):**

Pôst sa začína Popolcovou stredou – tento rok 6.3. **V tento deň** a ešte **vo Veľký Piatok** je prísny pôst – zriekame sa mäsitých pokrmov a dospelí sa môžu najesť iba raz denne do sýta.

Každý kresťan sa má viac snažiť:

* v konaní skutkov dobročinnej lásky:

- Učíme sa pravidelne zriekať niečoho, čím by sme mohli pomôcť niekomu, kto je v ťažkostiach alebo v núdzi.

Zapoj sa do konania dobra pre núdznych. Vhodná spoločná aktivita v kostole – zbierka **Tehlička pre misie na pomoc núdznym**. Viac na http://tehlicka.sk/

(Iná vhodná pomôcka je aj v časopise Rebrík – aktivita na pôst, alebo skús porozmýšľať...)

* v modlitbe:

Pozývame Vás na krížové cesty počas pôstu. Môžete si urobiť 3D-kríž zo 6 častí zo skladačky, ktorú môžete postupne získavať v piatky o 16:50 alebo v nedele o 15:00 v kostole.

* v pravidelnom počúvaní (čítaní) Božieho Slova

Skús si zapamätať a zapísať myšlienku z Božieho Slova z každej nedele. **Celý zoznam Tvojich postrehov potom odovzdaj na Veľkú Noc na sv. omši o 9:30 (podpísaný).** Toto je druhá časť súťaže o Božom Slove. Po Veľkej Noci bude losovanie ☺